Perussuomalaiset karsisi kehitysavusta ja EU-maksuista - Kotimaa - Uutiset - MTV.fi
Julkaistu 25.02.2011 11:31
Perussuomalaisten leikkauskohteet tuoreessa vaaliohjelmassa ovat odotettuja. Puolue leikkaisi muun muassa kehitysavusta 200 miljoonaa. Suomi maksaa kehitysapua vuosittain noin miljardi euroa.
- Kansojansa sortavat gepardihatut kiittävät, kun hyväuskoiset kukkahatut Suomesta lähettävät heille rahaa ja näin mahdollistavat diktaattoreille oman kansansa sortamisen, puolueen vaaliohjelmassa sanotaan.Perussuomalaiset olisi kuitenkin valmis auttamaan akuutteihin kriiseihin joutuneita maita.
- Hyväksymme kuitenkin, että luonnonkatastrofien tai tautiepidemioiden aiheuttamaa inhimillistä hätää lievitetään suomalaisten veronmaksajien rahalla, mutta nykymuotoinen kehitysapupolitiikka on mielestämme tullut tiensä päähän ja siitä on siirryttävä kohti kriisiapumuotoista politiikkaa, ohjelmassa linjataan.Samaten 200 miljoonaa euroa perussuomalaiset olisi valmis leikkaamaan sekä EU-jäsenmaksuista että yritystuista.(MTV3)Katso Eeva Lehtimäen juttu: